jkorsvik/nowiki_second_scrape_merged huggingface dataset:
Frem fra Glemselen kap. 19

Frem fra Glemselen kap. 19 er det nittende albumet i serien Frem fra Glemselen med Rita Engebretsen og Helge Borglund, og kom ut høsten 1998. Albumet, og artistene som sådan, ble behørig presentert av Dorthe Skappel i TV 2-programmet God kveld Norge. Det var igjen en blanding av skillingsviser og gamle slagere, og platen ble godt tatt i mot. Rita Engebretsen fikk en radiofavoritt med visa «Maren i Myra». På denne platen kommer også sangen «De hvite fjell ved Dover», en vise som originalt var sunget inn til Frem fra Glemselen kap. 17, men som ble utelatt fra den produksjonen. Denne versjonen her er imidlertid en nyinnspilling. Frem fra Glemselen kap. 19 lå én uke på VG-lista, og solgte rundt 15 000 eksemplarer.


== Sporliste ==
«Elin og herremannen» (Trad / Pehr Thomasson), sunget av Rita Engebretsen & Helge Borglund
«Jeg er jo kun en fattig gatesanger» Kolbjørn Ofstad), sunget av Helge Borglund
«Syng for meg sangen om Jesus» (J. R. Sweney / Fanny Crosby), sunget av Rita Engebretsen
«Spillemannen» (Ukjent), sunget av Helge Borglund
«Lille Sami» (Einar Hansteen / Juul Hansen), sunget av Rita Engebretsen
«De hvite fjell ved Dover» (K. Walker / N. Burton / Bjørn Tore André), sunget av Helge Borglund)
«Maren i Myra» (Trad / Alv Schieflo), sunget av Rita Engebretsen
«Sonjas stjerneøyne» (Eugen Partos / Loehner-Beda), sunget av Helge Borglund
«Emigrantvalsen» (H. Lindberg-Arv / W. Berner / G. Stevens / J. Nelson / E. Jensen), sunget av Rita Engebretsen
«Cowboyens avskjed» (Kai Rosenberg), sunget av Helge Borglund
«Måke fortell hva du så» (Bergstrøm/Hjelte), sunget av Rita Engebretsen
«Det som eingong var» (R. Burns / B. T. Andre), sunget av Rita Engebretsen & Helge Borglund


== Andre medvirkende ==
Idé og opplegg: Per Johan Skjærstad
Innspilt i TVA Studio, Oslo, 1998
Produsent og arrangør: Tom Rønningsveen
Sangprodusent: Arve Sigvaldsen
Mix: Trond Nagell Dahl
Foto: Holland Ateliér og Foto, Hamar
Coverdesign: PS Design
Bass, trommer, keyboard, trekkspill: Tom Rønningsveen
Gitarer: Per Tormod Strand
Kor: Lille My
Korarrangement: Lille My, Tom Rønningsveen


== Utgivelser ==
1998 CD AS Records ACD 2002
2007 CD Nidelven Grammofon/Universal NCD 0703
Elin og herremannen

«Elin og herremannen» er en skillingsvise, opprinnelig svensk, som finnes i et femtitalls skillingstrykk fra 1847-1917. 
Teksten er skrevet av Pehr Thomasson (1818–1883), og han var en svært produktiv visedikter. Denne visa skrev han i 1847, og han hadde den også med i diktsamlingen sin «Nya dikter», som kom ut i 1849. Visa kalles også for «Kvinnotrohet». Björn Ulvaeus fra ABBA var lenge med i den svenske folkesanggruppa Hootenanny Singers, og på deres LP Skillingtryck (1970) sang de denne visa. Björn Ulvaeus arrangerte visa etter en notenedtegning som ble gjort i 1895 i Göteborg. Helge Borglund og Rita Engebretsen sang visa inn på norsk på Frem fra Glemselen kap.19, hvor teksten er bearbeidet av Arve Sigvaldsen.


== Teksten ==
En herremann så stolt og fin som eide tonn av gullen dag han gikk i skogen inn han så en pike huldblant parkens stammer ensom ståhan talede til henne så.
Mitt skjønne barn hva heter dusi meg ditt vakre navnog sett deg ved min side nu i skogens blomsterfavnde talte sammen i en stund fortrolig i en enslig lund.
Jeg aldri vil bedrage deg det er mitt sanne bud,til slottet skal du følge meg og bli min vakre brud,mitt gods og gull jeg skjenker degog strør med perler langs din vei.
Å nei, å nei, du får meg ei for penger, gods og gullnei bare jordens lys og muld kan bygge lykkens vei.At fred i hjertet er mer verdtdet har den gode bok meg lært.
Nei ingen trussel hjelpe kan, og ei ditt perledryss,men er du dog en ærlig mann så vil jeg ta ditt kys.Og til mitt hjerte trykke degfør enn du slipper vekk fra meg.
Christopher Codrington

Christopher Codrington (født 1668 på Barbados, død 7. april 1710) var en britisk soldat, bibliofil og koloniguvernør. Hans far, som også het Christopher Codrington, var kaptein-general på Leewardøyene. 


== Liv og virke ==


=== Bakgrunn ===
Christopher Codrington var engelskmann, og ble sendt til Enfield for skolegang i England. Codrington fikk universitetsutdannelse ved Christ Church i Oxford, der han ble valgt ut som medlem av All Souls.


=== Offiser, koloniadministrator ===
Så tjenestegjorde han med de britiske styrkene som var utstasjonert i Flandern. I 1695 ble han utnevnt til kaptein. Samme år fulgte han med kong Vilhelm III på hans besøk til Oxford, og i mangel på en offentlige taler, ble han valgt til å holde den høytidelige orasjon ved University of Oxford. Codrington var på denne tid blitt kjent for sitt vidd og sin vitenskapelige dyktighet.I 1697, samme år som hans far døde, ble han utnevnt til kaptein-general og øverstkommanderende for Leewardøyene. I 1703 ledet han en mislykket britisk angrep mot den franske kolonien Guadeloupe. Etter dette sa han opp sin posisjon som guvernør. Han tilbrakte resten av sitt liv som pensjonist på sine eiendommer på Barbados og Barbuda. 
Han grunnla byen Codrington sammen med sin familie på 1600-tallet. Byen ligger på øya Barbuda som er en del av de karibiske øystaten Antigua og Barbuda. I 1741 var byen åsted for et stort slaveopprør. Opprøret skyldtes den hvite befolkningens dårlige behandling av de svarte slavene. Slavene stakk av fra arbeidet sitt og gjorde blant annet mye skade på familien Codringtons eiendommer i Karibia. 
Codrington College, som ble oppkalt etter ham, ble bygd mellom 1714 og 1742. Codrington testamenterte 6000 pund til å betale for byggingen av et av denne skolens bibliotek, med en ytterligere gave på 4000 pund som skulle legges ut for bøkene til dette biblioteket. Samtidig skulle hans samling på litt over 10 000 bøker også doneres til dette biblioteket.


== Referanser ==


== Litteratur ==
Dobson, Henry Austin (1887). "Codrington, Christopher". In Stephen, Leslie. Dictionary of National Biography 11. London: Smith, Elder & Co. pp. 203–204.
Chisholm, Hugh, ed. (1911). Encyclopædia Britannica (11th ed.). Cambridge University Press.
Jeg er jo kun en fattig gatesanger

«Jeg er jo kun en fattig gatesanger», eller «Gatesangeren», som den også kalles, er en slager skrevet av Kolbjørn Ofstad, med melodi av John Elin. Visa forteller om hvordan en gatesangers liv er, at de ikke alltid var like velkommen på alle plasser, og ofte ble kalt for «usling». Visa har vært en del brukt på plate, og ble også benyttet i en av Olsenbanden-filmene. I nyere tid har De Syngende Husmødre spilt den inn på platen De tusen sjøers land, og Helge Borglund sang den på platen Frem fra Glemselen kap.19.


== Teksten ==
Jeg har drømt om lykken og roser ønsket jegnå jeg vet at verden strør torner på min vei,sangen er det smykke som er blitt skjenket meg,hvorfor er da skjebnen så lunefull mot meg.
Jeg er jo kun en fattig gatesanger, som synger for å glemme sult og savn,jeg høster bare skjellsord mange gangerog usling er i manges munn mitt navn.Men når så dagen er endt, og jeg får synge bare for deg,en liten stund er sorgene glemt for deg og meg.Jeg er jo kun en fattig gatesanger,som synger for å glemme sult og savn.
Stuart Jack

Stuart Jack (født 8. juni 1949) er en britisk diplomat og tidligere guvernør for den britiske kolonien Caymanøyene. 
Han begynte å arbeide i det britiske utenriksdepartementet (Foreign and Commonwealth Office) i 1972. På 1980-tallet var han ansatt ved Bank of England i Storbritannia. Fra 1992 til 1995 var han utnevnt til generalkonsul i St. Petersburg i Russland. Mellom 1999 og 2003 var han britisk minister i Tokyo i Japan. I 2004 ble han ansatt ved Foreign and Commonwealth Office (FCO) på Cayman Islands. Og fra 2005 til 2009 var han guvernør på Caymanøyene. 
Stuart Jack var tidligere leder for speiderbevegelsen på Caymanøyene fra oktober 2006. I sin ungdom var han involvert i speiderbevegelsen på denne øya, blant annet som Cub Scout. 
Han er kommandør av det britiske Royal Victorian Order.
Syng for meg sangen om Jesus

«Syng for meg sangen om Jesus», eller «La meg få høre om Jesus», som den også kalles, ble skrevet av Fanny Crosby i 1870. Hun ble blind som spedbarn, grunnet en øyebetennelse. Hun viste seg allerede som barn å være en begavet tekstforfatter. Denne sangen ble trukket frem i lyset av frelsesoffiseren Kommandør Frederick de Lauter Tucker. Han hadde sangen med til en verdenskongress i England i 1904, og brukte sangen i forbindelse med dramatisering av Jesu liv. Kommandør Karl Larsson oversatte den til svensk, og norsk språkdrakt har den fått av Bernhard Fjærestrand. Fanny Crosby døde 95 år gammel i 1915. Melodien til diktet hennes er av John R. Sweney.  
Sangen er innspilt på en rekke plateinnspillinger, blant annet av De Syngende Husmødre på platen La oss leve for hverandre og på Frem fra Glemselen kap.19 med Rita Engebretsen.


== Teksten ==
La meg få høre om Jesus, skriv i mitt hjerte hvert ord!Syng for meg sangen om Jesus, herligste sang på vår jord.Den som for Betlehems hyrder lød fra det himmelske kor,ære skje Gud i det høye, født er en frelser til jord.Ref: Syng for meg sangen om Jesus,syng den i sjelsdypet inn.Syng til hvert ord om min frelsergjenlyder dypt i mitt sinn.
La meg få høre det atter at han for min skyld har lidt,fristelsens bitreste kvaler, hån og bespottelser titt!Hjemløs og fattig han vandret lidelsens tornfulle vei,bar all min synd uten klage, sådan en frelser har jeg.
La meg få høre om korset der han led skjenselfull dødvis meg den grav der i klippen hvorfra med kraft han seg brøt.Dødsrikets porter han sprengte, åpnet til himmelen vei,førte fra døden til livet også en synder som meg.


== Referanser ==
Santo Domingos metro

Santo Domingos metro er en undergrunnsbane i Santo Domingo hovedstaden i Den dominikanske republikk. 
Nettverket ble uoffisielt åpnet 27. februar 2008 og hadde offisiell åpning 30. januar 2009. Nettverket består av en linje med totalt 14,5 km (normalspor). Linje 2 er under bygging.
Togsettene som benyttes er Alstoms Metropolis som i motsetting til de fleste undergrunnsbaner ikke benytter strømskinne men pantograf.
Spillemannen

«Spillemannen» er en gammel norsk slager, eller vise av ukjent opprinnelse. Den er innspilt på en del plater, men overalt står det «Ukjent». Den er spilt inn både i vise, gammeldans og popversjoner. Av nyere innspillinger finnes den på Frem fra Glemselen kap.19 med Helge Borglund og på Hvite roser fra Athen med De Syngende Husmødre.


== Teksten ==
Ved elven der fossen danser stor og villsitter en gammel og bortgjemt spillemannfra dalen et sted der høres fremmed spill,nu ingen har mer bruk for ham.De toner som han kjenner har han lært av fossens brusav skogens fuglesang og vindens milde sus,han drømmer om sin ungdoms i den stille vakre grend,en tåre kommer stille frem.
Men plutselig griper han sin fiolinom håret er grått har han toner i sitt sinn.Han spiller en vals som kalles «Brudens dans»blant slåtter var den perle hans.Så smygene og syngende det klinger i det fri,en strengeleik så fin som rene tryllerihan spiller så sin takt til alle fugler får sin sanghan lyttet til så mang en gang.
Lille Sami

«Lille Sami» er en slager skrevet av Juul Hansen. Visa omhandler stemningen og atmosfæren på vidda, og hvordan det er å komme derfra for å leve i byen. Duoen Rut og Ragnar sang denne inn på plate på 1950-tallet. Melodien er laget av Einar Hansteen. Juul Hansen er registrert med hele 407 verk i TONOs opphavsmannsregister, og hans mest kjente sanger er blant annet «Det er solskinn alle steder» og «Mor, kjære mor». Også Rita Engebretsen har sunget denne visa inn på Frem fra Glemselen kap.19.
De hvite fjell ved Dover

«De hvite fjell ved Dover» heter opprinnelig «(There'll Be Bluebirds Over) The White Cliffs of Dover» og ble laget av Kent Walker og Nat Burton. Den ble udødeliggjort på plate i 1940 av Vera Lynn. Bjørn Tore André, kjent fra TV-serien «Syng med oss» på NRK, oversatte denne til norsk og laget sin versjon. Den ble sunget inn på platen Frem fra Glemselen kap.19 med Helge Borglund.
Sonjas stjerneøyne

«Sonjas stjerneøyne», eller bare «Sonja» som den også kalles, er opprinnelig en russisk ballade skrevet av Eugen Patos i 1919. Sangen ble registrert hos forlaget Wiener Boheme-Verlag i 1920. Dette var et forlag som dekket Wien, Leipzig og Berlin. Frimann Clasen, eller «Lyktemannen» som han ble kalt, bearbeidet denne til norsk i slutten av 1920-årene. Frimann Clasen ble kjent som en pionér i norsk radiounderholdning i 1930-årene. Han skrev monologer og viser og fremførte dem selv, gjerne med Petra Hendriksen som akkompagnatør. Denne sangen er innspilt på Frem fra Glemselen kap.19 med Helge Borglund.


== Teksten ==
Dødsens stille hviler fengselsgårdeni vinternattens hvite dryss av snetil klokken ringer tidlig neste morgenog dagens timer snegler seg avsted.Hos fange nummer sytten er det stilleav mennesker er han fryktet og forhatthans feberhete øyne er så mildehan nynner i den lange vinternatt.Ref: Sonja Sonja stjerneøyne har dusom i mørket brenner i mitt sinn,alle mine drømmers dronning var duog jeg er til døden din.Sonja, Sonja hvilke veier drar dudu hvis smil er varmt som solens skinndu for hvem mitt liv er ødet jeg forbanner degfør den store hvilen skjenkes meg.
Aldri skinner solen på min rutei fengslet er det evig mørkt og tristog dagens lys er alltid lukket utejeg husker ikke når jeg så det sist.Jeg vet ei hvor du er og hva du tenkermen selv om du har glemt meg vol jeg gånår nattens milde mørke stilt seg senkeri drømme til din dør og banke på.En aften så jeg en av mine venner/> i sine arme favne deg min viv/> da kjørte jeg med disse mine hender/> min kniv  i ham og tok hans usle liv.
Emigrantvalsen

«Emigrantvalsen» er opprinnelig en svensk sang med undertittelen «en emigrants avsked till hemlandet, hembygden och sina kära». Melodien er komponert av W. Berner, og den svenske originalteksten er skrevet av Gösta Stevens under pseudonymet John Nelson. Emigrantvalsen ble første gang utgitt i 1928 av plateselskapet Musikaliska knuten.Teksten er bearbeidet til norsk av Steinar Jøraandstad. Jens Book-Jenssen gjorde den til allemannseie da han sang den inn på plate i 1954.  Elin Prøysen spilte den inn i 1976. Av nyere versjoner kan nevnes Frem fra Glemselen kap.19 med Rita Engebretsen. En rekke andre norske artister har også gitt den ut på plate.


== Norsk tekst ==
Amerikabåten seiler ut mot fjerne land den gårpå tredje dekk en emigrant så taus og ensom står.Hans lengsel alt mot hjemmet drartil gamle mor og far.Ref: Farvel mitt gamle land, farvel min barndomsstrandhva enn i verden møter meg jeg glemmer aldri deg.Farvel min mor og far det kjæreste jeg harog du min egen lille venn, mon tro vi sees igjen.
En fattig hytte var hans hjem og der var stille frednår mor det siste kyss ham ga da bort han skulle dra,ved hytten også står igjenhans egen lille venn.
Nå ses kun stripen av den kyst hvor han som barn har lektden svinner nu der borte just, hans blikk blir sårt og vekt.Det streifer roser i hans hånddet siste kjære bånd.


== Referanser ==
Cowboyens avskjed

«Cowboyens avskjed» er en slagermelodi laget av Kai Rosenberg med melodi av J. R. Hemming. Håkon Banken gjorde den kjent i Norge da han ga ut sin første LP i 1977. Visen omhandler en døende cowboy som sender hilsner til venner og kjære. Som det heter i teksten: «...hils mine brødre i Minnesota, og min gamle far i Dakota, kamerater glem deres venn en gang, men glem ikke hans siste sang». Cowboyen er ikke glemt, og finnes i dag på flere plateriller, blant annet med Kurt Foss og Reidar Bøe (på 78-platen Musica A 5080) samt på Frem fra Glemselen kap.19 med Helge Borglund.
Måke fortell hva du så

«Måke fortell hva du så» er en slagermelodi med melodi av Harry Bergstrøm og tekst av Juul Hansen under psevdonymet Jakob Hjelte. Den ble først sunget inn på plate i 1954 av Gunnar Engedahl og Erling Stordahl med Rolf Syversens kvintett, men finnes i en rekke mer moderne innspillinger som på Frem fra Glemselen kap.19 med Rita Engebretsen og med De Syngende Husmødre på platen Husmødrenes favoritter. Visa omhandler et skipsforlis, og mange har i senere tid knyttet sangen opp mot forliset til snurperen «Brenning», som gikk ned på Stadhavet 1. mars 1956. Av et mannskap på 20 overlevde bare én. Erling Abelsen fra Straumen laget en dokumentarfilm om dette forliset og brukte melodien der, men teksten er altså noen år eldre.


== Kilder ==
Frem fra Glemselen kap.19, bakgrunnstoff ved Per Johan Skjærstad, ACD 1998
Ducati Multistrada

Ducati Multistrada ble introdusert av Ducati i 2003. Selve ordet multistrada betyr mange veier og viser til denne motorsykkelens evne til å takle både asfalt, grus, svingete veier og motorveier. Multistrada er en hybrid mellom supermoto og sport touring og blir, sammen med andre lignende sykler (eks. BMW GS) betegnet som allroadsykkel. Ducati Multistrada ble designet av Pierre Terblanche og har fått blandede kritikker for sitt utseende, Multistradas kjøreegenskaper er derimot får i all hovedsak positive kritikker.
Ducati Multistrada hadde fra 2003 en 1000cc motor, men ble også levert med en 620cc motor i 2005 og 2006. I 2007 ble 1100cc motoren introdusert. Til og med 2009 ble Multistrada produsert uten store endringer, i 2010 ble motoren byttet med en 1200cc og designet endret radikalt til Ducati Multistrada 1200.


== Eksterne lenker ==
(en) Ducati Multistrada – kategori av bilder, video eller lyd på Commons
Frem fra Glemselen – Jubileum

Frem fra Glemselen – Jubileum er en CD-boks på tre plater, utgitt i forbindelse med 25-årsjubileet til Rita Engebretsen og Helge Borglund med plateserien Frem fra Glemselen. CD-boksen ble annonsert med at det beste fra «Frem fra glemselen» kom på markedet i en boks, men dette var en noe villedende reklame. PolyGram Records, som nå var oppkjøpt av Universal, begynte i 1999 å utgi hele serien på Nidelven Grammofon, og hadde slett ikke tenkt å lisensere ut noen av sporene til en «best of»-plate. Derfor har jubileumsplaten alle sangene fra Frem fra Glemselen kap. 15, Frem fra Glemselen kap. 18 og Frem fra Glemselen kap. 19, som folkene bak «Frem fra Glemselen» eide rettighetene til. CD-boksen solgte imidlertid godt, over 20 000 eksemplarer, og ble utgitt våren 1999. En nyutgivelse kom i 2002, der hver CD hadde fått eget navn: «Oleana», «Svarta Bjørn» og «Barnetro». Fotoene var hentet fra Frem fra Glemselen kap. 4, Frem fra Glemselen kap. 5 og Frem fra Glemselen kap. 18.


== Sporliste ==
«Barnetro», sunget av Rita Engebretsen & Helge Borglund
«Jeg er jo kun en fattig gatesanger», sunget av Helge Borglund
«Mor, kjære mor», sunget av Rita Engebretsen
«Tatergutten», sunget av Helge Borglund
«Okinawa», sunget av Rita Engebretsen
«Tyvenes konge», sunget av Helge Borglund
«Syng for meg sangen om Jesus», sunget av Rita Engebretsen
«Spillemannen», sunget av Helge Borglund
«Per Olsens sørgelige skjebne», sunget av Rita Engebretsen
«Mitt paradis», sunget av Helge Borglund
«Maren i Myra», sunget av Rita Engebretsen
«Elin og herremannen», sunget av Rita Engebretsen & Helge Borglund
«Oleana», sunget av Rita Engebretsen & Helge Borglund
«De tusen sjøers land», sunget av Rita Engebretsen
«Cowboyens avskjed», sunget av Helge Borglund
«Vesle Daniel», sunget av Rita Engebretsen
«Sonjas stjerneøyne», sunget av Helge Borglund
«Emigrantvalsen», sunget av Rita Engebretsen
«Truls», sunget av Rita Engebretsen & Helge Borglund
«Kjære Lille Torild», sunget av Helge Borglund
«Vildandens sang», sunget av Rita Engebretsen
«En sjømanns brud», sunget av Helge Borglund
«Amanda og Herman», sunget av Rita Engebretsen
«Svarta Bjørn», sunget av Rita Engebretsen & Helge Borglund
«Piken i dalen», sunget av Helge Borglund
«Lille Sami», sunget av Rita Engebretsen
«Lille Viggo», sunget av Helge Borglund
«Frøken, gi meg himmelens nummer», sunget av Rita Engebretsen & Helge Borglund
«Den gamle sprukne rønna ned i Vika», sunget av Helge Borglund
«Måke fortell hva du så», sunget av Rita Engebretsen
«De hvite fjell ved Dover», sunget av Helge Borglund
«Løvebruden», sunget av Rita Engebretsen
«Hawaiipiken», sunget av Helge Borglund
«Det som eingong var», sunget av Rita Engebretsen & Helge Borglund


== Andre medvirkende ==
Idé og opplegg: Per Johan Skjærstad
Produsent: Arve Sigvaldsen
Hentet fra Frem fra Glemselen kap.15, Frem fra Glemselen kap.18 og Frem fra Glemselen kap.19


== Utgivelser ==
1999  CD H2 Records/Arve Sigvaldsen H2R 114,115,116
2002  CD Godt Norsk 11922,11923,11924


== Eksterne lenker ==
(en) Frem fra glemselen – Jubileum på Discogs 
(en) Frem fra glemselen – Jubileum på Spotify
Task Force 373

Task Force 373 er en militær innsatsstyrke tilhørende USA som benyttes i krigen i Afghanistan. Styrken var hemmelig inntil nettstedet WikiLeaks publiserte dokumenter om dens eksistens i juli 2010. Styrken består av soldater fra spesialstyrken Army Special Forces, ifølge avisen The New York Times. «Styrke 373» har blitt betegnet som en dødsskvadron av avisen Dagbladet.  Det finnes dokumenter som kan tyde på at minst sju barn ble drept av avdelingen i 2007, i sin jakt på ledere av organisasjonen Taliban.


== Referanser ==
Noriyuki Haga

Noriyuki Haga (芳賀紀行) (født 2. mars 1975 i Nagoya, Japan) er en profesjonell roadracingfører. Haga har tre ganger blitt nr.2  i og fire ganger nr.3 i Superbike VM.
Siden 2009 har Haga, sammen med Michel Fabrizio kjørt for Ducati Xerox Team på Ducati 1198 i Superbike VM.


== Eksterne lenker ==
(en) Noriyuki Haga – kategori av bilder, video eller lyd på Commons
Albania under EM i friidrett 2010

Albania ved EM i friidrett 2010, avholdt i Barcelona i Spania mellom 27. juli og 1. august 2010, var representert med 2 utøvere (1 mann og 1 kvinne). 


== Medaljeoversikt ==


== Deltagere ==


=== Herrer ===


=== Damer ===


== Eksterne lenker ==
Deltagerliste (herrer)
Deltagerliste (damer)
Michel Fabrizio

Michel Fabrizio (født 17. september 1984 i Roma, Italia) er en profesjonell roadracingfører (motorsykkel). Siden 2008 har han kjørt for fabrikklaget Ducati Xerox Team på en Ducati 1198 i Superbike VM.


== Eksterne lenker ==
Offisielt nettsted 
(en) Michel Fabrizio – kategori av bilder, video eller lyd på Commons
Andorra under EM i friidrett 2010

Andorra ved EM i friidrett 2010, avholdt i Barcelona i Spania mellom 27. juli og 1. august 2010, var representert med 4 utøvere. 


== Medaljeoversikt ==


== Deltagere ==


=== Herrer ===


== Eksterne lenker ==
Deltagerliste (herrer)
Deltagerliste (damer)
Deserta Grande

Deserta Grande («Store Deserta») er den største av de tre Desertasøyene, ei ubebodd øygruppe like sørøst for Madeira. Den har et areal på rundt 10 kvadratkilometer og er om lag 11 kilometer lang. I motsetning til den flate naboøya Chão har Grande en topografi prega av fjell og kløfter. Høyeste punkt er 479 meter over havet.På Desertasøyene er det i all hovedsak ikke tilgang på ferskvann. Unntaket er en permanent kilde i ei grotte på Deserta Grande. Den gir imidlertid bare beskjedne 12 liter vann på et gjennomsnittsdøgn.
Grande har fortsatt en viss bestand av blant annet geit og kanin fra den tida det var bosetning på øya. Dette har ført til nedbeiting og et sparsomt planteliv. Det er fra midten av 1990-tallet satt i gang prosjekter for å utrydde de importerte dyreslaga, noe som på få år har gitt markert bedring for vegetasjonen på øya.
Øya har en endemisk art av edderkopp, Lycosa ingens, som kan bli heile 8 centimeter lang.


== Referanser ==


== Kilder ==
Peter Sziemer: Madeira's Natural History in a Nutshell, Francisco Ribeiro & Filhos 2000, ISBN 972-9177-31-7


== Eksterne lenker ==
(en) Ilhas Desertas – kategori av bilder, video eller lyd på Commons 
Topografisk kart (1:250000) over Madeira med Desertasøyene